open-index/open-wikipedia-markdown huggingface dataset:
חור התולעת (מסע בין כוכבים)

ביקום הבדיוני של זיכיון "מסע בין כוכבים", **חור התולעת של באג'ור** (באנגלית: **Bajoran wormhole**) הוא אנומליה מרחבית של חור תולעת הממוקמת ליד כוכב הלכת באג'ור. דת הבאג'ורנים מתייחסת אל חור התולעת כאל "מקדש שמיימי". חור התולעת נראה כמו צמצם של אור זהוב מסתחרר המוקף בעננים כחולים, המופיע כאשר ספינות חלל מתקרבות אליו, ונעלם כאשר הן נכנסות לתוכו; כמו כן הוא מופיע גם כאשר ספינת חלל יוצאת ממנו. ניתן לטוס בחור התולעת רק במהירויות דחף (מהירויות הנמוכות ממהירות האור).

חור התולעת מתגלה בפרק הראשון של הסדרה "מסע בין כוכבים: חלל עמוק 9". מתברר כי הוא מוביל ממערכת הכוכבים של באג'ור, הנמצאת ברביע אלפא, אל מערכת הכוכבים אידראן, הנמצאת ברביע גמא, מרחק של 70,000 שנות אור, בקצה השני של הגלקסיה. בשל החשיבות האסטרטגית של תופעה כזו, תחנת החלל "חלל עמוק 9" מעתיקה את מקומה, ממסלול היקפי סביב באג'ור אל קרבת פתחו של חור התולעת.

קציני צי הכוכבים קומנדר בנג'מין סיסקו ולוטטנט ג'דזיה דקס הם הראשונים ליצור קשר עם חור תולעת ועם יוצריה, חייזרים לא גשמיים, המכונים "הנביאים" על פי דת הבאג'ורנים; על ידי הפדרציה הם מכונים פשוט "חייזרי חור התולעת". הם אלה אשר סיפקו את החפצים המקודשים הקרויים "כדורי-נבואה" (*Orbs*) או "דמעות הנביאים" לבאג'ורנים והם הבסיס של דתם. 

חור התולעת הופך לנקודת עימות בכל הסדרה, שכן הוא מאפשר נסיעה בין רביע אלפא לרביע גמא הנשלט על ידי הדומיניון, ארגון מרושע בראשותו של גזע משני צורה המכונים משתנים. הדומיניון איננו מעוניין כי אף אחת מהמעצמות הגדולות של רביע אלפא לא תשיג דריסת רגל ברביע גמא - ולהפך - מה שמסביר את החשיבות האסטרטגית של חור התולעת בעיניהם. חור התולעת נסגר בשלב מסוים, כתוצאה משימוש באחד מ-"דמעות הנביאים" אשר היה תחת השפעה זמנית של רוחות הפא. מאוחר יותר, חור התולעת הושב לקדמותו, על ידי גילוי של כדור-נבואה נוסף על ידי בנג'מין סיסקו.

## קישורים חיצוניים
* Bajoran wormhole באתר Memory Alpha (ויקי מסע בין כוכבים)

קטגוריה:מסע בין כוכבים - מקומות
ההד

**ההד** היה ירחון בעל אופי דתי/חרדי לאומי, שראה אור בירושלים בשנים 1925–1953.

את כתב העת מימן האגף החרדי של קרן קיימת לישראל. העורך הראשון היה הרב חנוך הניך בורנשטיין, ולאחריו שימש בתפקיד במשך כעשרים וחמש שנים הסופר ואיש הרוח ר' בנימין, שאף כתב לא מעט מן הכתובת והמאמרים שהופיעו בעיתון בשנים הראשונות. אופיו של הירחון היה ייחודי, והוא עסק בו בזמן בסוגיות דתיות, לאומיות, יישוביות ופוליטיות. אחת ממטרותיו העיקריות הייתה לקרב את הציבור היהודי האורתודוקסי לעשייה הציונית והלאומית בארץ ישראל, ומסיבה זו תמכו בהפקתו קרן קיימת לישראל וקרן היסוד.

הגיליונות הראשונים הודפסו במכונת כתיבה פשוטה. בהמשך החל להיות מודפס בבתי דפוס בירושלים. בשנת 1932 גדל מספר העמודים ל-32 בגיליון והעטיפה הוחלפה לאיכותית יותר ועליה גם פרסומות. בשלב מסוים הובטחה לחותמים על כתב העת מתנה מיוחדת - אחד מספריו של רבי בנימין.

המאמרים שפורסמו בכתב העת הוקדשו לדמויותיהם של רבנים ואישי ציבור שהזדהו עם התנועה הלאומית היהודית ועם מטרותיה; לתיאור הקמתם של מוסדות דת, חינוך ומדינה בארץ ישראל; לדיונים אידאולוגיים בנושא השפה העברית, התנועה הציונית הדתית, המעש ההתיישבותי הציוני בארץ ישראל ועוד. בין הכותבים היו אישים דוגמת הרב אברהם יצחק הכהן קוק וש"י עגנון. תפוצתו של **ההד** הייתה בחלק מן השנים רחבה למדי, והוא הופץ גם בקהילות יהודיות באירופה, בארצות הברית ובדרום אמריקה.

## קישורים חיצוניים
* ז. אוריאל, "ההד": להכנסו לשנה השביעית לקיומו, העולם, 17 בנובמבר 1931, עמ' 19
*
*
*אילה שקלאר, **ולו רק הד: מחלקת החרדים בקרן הקיימת לישראל 1926-1945,** הוצאת אוניברסיטת בר-אילן, תשפ"ה
*אילה שקלאר, "הד", הרצאה בערב העיון "בין חרדיות לציונות", שבט תשפ"ה פברואר 2025. 
*אבי-רם צורף, **קדמה מזרחה: ר' בנימין, דו-לאומיות וציונות-שכנגד**, מרכז זלמן שזר, 2023.
* 
* 
* 
* 
* 
* 
* 
* 
* 
* 
* 
* 
* 
* 
* 

קטגוריה:כתבי עת בעברית
קטגוריה:היישוב: כתבי עת
קטגוריה:כתבי עת לחרדים
קטגוריה:כתבי עת לחברה ופוליטיקה
אנאבלה יעקב

**אַנַאבֶּלָה יעקב-קלנר** (26 במאי 1941 – 21 בנובמבר 2019) הייתה שחקנית תיאטרון ישראלית.

## ביוגרפיה
נולדה ברומניה לאב כנר ולאם עקרת בית. בוגרת בית הספר לאמנויות בבוקרשט. ב-1963, כשהייתה בת 22, עלתה לישראל עם הוריה.

יעקב החלה את דרכה כשחקנית בישראל, כשהשתתפה במופעים שהעלה שמעון דז'יגאן. בין היתר, גילמה את לאה בהצגה ביידיש "הדיבוק" בהפקה היחידה של העלאת מחזה זה בשפה היידית בישראל. עם סיום לימודי העברית, שיחקה ב"תיאטרון השדרה" של מנחם גולן.

בשנת 1967 הייתה מועמדת לפרס כינור דוד. בשנת 1999 זכתה בפרס אדית וישראל פולק ובשנת 2000 יצגה את ישראל בפסטיבל הסרטים הבינלאומי בסלוניקי כשחקנית ראשית בסרט "הו, חיים חיים".

בשנת 1992 הצטרפה יעקב לתיאטרון יידישפיל ומאז השתתפה במרבית הצגותיו תחת שם הבמה **אנאבלה**. ב-1995 השתתפה בהצגה "מירל'ה אפרת" מאת יעקב גורדין, ב-1997 השתתפה בהצגה "סנדר בלאנק ויורשיו" מאת שלום עליכם וב-1999 בהצגה "קשה להיות יהודי" לצד מוניקה ורדימון וישראל טרייסטמן. ב-2002 השתתפה בהצגה "הפרדס" מאת יוסף בר יוסף. ב-2003 גילמה אחות לצד שלמה בר אבא ומוני מושונוב בהפקה המשותפת לתיאטרון יידישפיל והבימה "הקומיקאים" מאת ניל סיימון בבימויו של אילן רונן.

ב-2004 גילמה דודה קולומביאנית בסרט שביים שי כנות וכתב רשף לוי "אהבה קולומביאנית" והשתתפה בהצגה "החזן מווילנה". ב-2005 השתתפה בהצגה "אהבה אחרונה" על פי יצחק בשביס זינגר וב-2008 בהצגה "ילדי הצל" מאת בן ציון תומר. באותה שנה שיחקה בקומדיית המצבים "קוויקי" בערוץ 2 את פאני לובין, בת דמותה של המורה למשחק פאני לוביץ'. ב-2011 השתתפה בסרטו של דן וולמן ע"פ ספרה של שולמית לפיד בעל אותו השם "גיא אוני". באותה שנה שיחקה בהצגה "קופות הסתרים של נשות העיירה". 

ב-2013 שיחקה את פרציפלוכא, במחזה "סולומון גריפ" מאת חנוך לוין. באותה שנה השתתפה בתפקיד אורח בסדרה "בלתי הפיך" בערוץ 2 ובסדרת הטלוויזיה "המגפה" בבימויו של ימי ויסלר ב-HOT. ב-2014 השתתפה בסרט "מיתה טובה" שכתבו וביימו שרון מימון וטל גרניט והופיעה במחזה המוזיקלי "געבירטיג" מאת יהושע סובול. ב-2015 שיחקה בהצגה "מועדון האלמנות העליזות" מאת איוון מנצ'ל בתפקיד דוריס, לצד מרים זהר. בשנת 2019 זכתה בפרס מפעל חיים מטעם הרשות הלאומית לתרבות היידיש. 

אנאבלה נפטרה ב-21 בנובמבר 2019. הייתה גרושה ואם לבת.

## קישורים חיצוניים

* 
* ענת מוניץ, "ההצלחה שלו היא ההצלחה שלנו", ראיון באתר "הבמה", 21 בנובמבר 2011

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:עולות בשנות ה-1960
קטגוריה:עולים בשנות ה-1960
קטגוריה:שחקני תיאטרון יידיש
קטגוריה:שחקניות יידישאיות
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:ישראליות שנולדו ב-1941
קטגוריה:ישראלים שנולדו ב-1941
קטגוריה:ישראליות שנפטרו ב-2019
קטגוריה:ישראלים שנפטרו ב-2019
רוקחת הרפואות מסיילם

**רוקחת הרפואות מסיילם** (באנגלית: The Physick Book of Deliverance Dane) הוא רומן היסטורי מאת קתרין האו אשר יצא לאור בשנת 2009. הספר מציג 2 תקופות, לכל אחת גיבורה משלה: א. 1991 (ימינו) - בה הגיבורה היא קוני גודווין, סטודנטית לדוקטורט בהיסטוריה אמריקנית; ב. 1681-1692 (ימי הביניים - תקופת ציד המכשפות בסיילם) - בה הגיבורה היא דליוורנס (ליווי) דיין, מרפאה אשר מואשמת בכישוף.

הספר הגיע למקום השני ברשימת רבי המכר של הניו יורק טיימס במהלך חודש יוני 2009 (סיפורת-כריכה קשה).

הספר תורגם מאנגלית לעברית בשנת 2011 על ידי יעל אכמון ויצא לאור בכנרת זמורה-ביתן דביר.

## קישורים חיצוניים
* ביקורת בעברית על הספר ב-ynet
* ביקורות שונות בעברית על הספר באתר simania
* 

## הערות שוליים

קטגוריה:רומנים היסטוריים
קטגוריה:ספרי 2009
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
תומר חנצ'ינסקי

**תומר חנצ'ינסקי** (נולד ב-1 בדצמבר 1984) הוא כדורגלן עבר קנדי-ישראלי ששיחק בעמדת השוער.

## קריירה
חנצ'ינסקי נולד בישראל ועבר עם משפחתו לקנדה בגיל צעיר. ב-2007 חתם בקבוצת הכדורגל המקצוענית הראשונה שלו, טורונטו מה-MLS, אך לא שותף במשחקי הקבוצה. כעבור מספר חודשים עבר לקבוצת הכדורגל באולמות דטרויט איגנישן. לאחר שנה חזר לכדורגל בקבוצת ג'רזי אקספרס, ובאמצע העונה עבר לקבוצת ניסטרו אוטאץ' ממולדובה, שם שיחק שלושה משחקים בלבד לפני שחזר בתחילת 2009 לארצות הברית, לקבוצת האריסברג איילנדרס.

עונה לאחר מכן חזר חנצ'ינסקי לאירופה, וחתם בקבוצת וואסאן פאלוסוורה הפינית. בסוף 2011 עבר לקבוצת ארברו השוודית.

ב-31 בדצמבר 2012 חתם במכבי תל אביב אך התקשה למצוא מקום בסגל הקבוצה. ב-25 במרץ 2013 ערך את הופעת הבכורה שלו בנבחרת קנדה, במשחק ידידות נגד . בינואר 2014 הושאל להכח עמידר רמת גן מהליגה הלאומית. באוגוסט 2014 הושאל להפועל רמת השרון, לאחר שירדה לליגה הלאומית.

ב-22 בינואר 2015 חזר לפינלנד וחתם ברובניימן פאלוסאורה. בינואר 2016 חתם בקבוצת הלסינגבורג מליגת העל השוודית.

ב-15 בדצמבר 2016 חתם בשמרוק רוברס מליגת העל האירית. ביולי 2018 עזב לאחר שהודח מההרכב במשך תקופה והפך לשוער השני של הקבוצה בעקבות החתמת אלן מנוס.

## תארים
; מכבי תל אביב
* אליפות: 2012/2013

## קישורים חיצוניים

* עמוד השחקןבאתר ההתאחדות לכדורגל בישראל

## הערות שוליים

קטגוריה:ישראלים שהיגרו לקנדה
קטגוריה:ספורטאים יהודים קנדים
קטגוריה:כדורגלנים קנדים
קטגוריה:בוגרי אוניברסיטת פיירלי דיקינסון
קטגוריה:שוערי כדורגל קנדים
קטגוריה:שוערי כדורגל ישראלים
קטגוריה:בת ים: כדורגלנים
קטגוריה:כדורגלני טורונטו
קטגוריה:כדורגלני ארברו
קטגוריה:כדורגלני מכבי תל אביב
קטגוריה:כדורגלני הכח עמידר רמת גן
קטגוריה:כדורגלני הפועל רמת השרון
קטגוריה:כדורגלני וסאן פאלוסאורה
קטגוריה:כדורגלני הלסינגבורג
קטגוריה:כדורגלני שמרוק רוברס
קטגוריה:ספורטאים זרים בשוודיה
קטגוריה:ספורטאים זרים בפינלנד
קטגוריה:ספורטאים זרים באירלנד
קטגוריה:כדורגלני נבחרת קנדה
קטגוריה:ישראלים שנולדו ב-1984
מכפלה חצי ישרה

**מכפלה חצי ישרה** של חבורות היא פעולה היוצרת משתי חבורות H ו-K חבורה חדשה G = H \rtimes K.

## הגדרה
ישנם שני מושגים הקשורים קשר הדוק שנקראים מכפלה חצי ישרה של חבורות:
* בהינתן חבורה G ושתי תתי-חבורות שלה ניתן להגדיר מתי G היא מכפלה חצי ישרה שלהן.
* בהינתן שתי חבורות ניתן להגדיר את המכפלה החצי ישרה שלהן.
### מכפלה חצי ישרה של תתי-חבורות
חבורה G נקראת מכפלה חצי ישרה של תתי-חבורת שלה K,H אם מתקיים:
* H נורמלית ב-G
* K\cap H=\{1\}
* KH=G, כלומר כל איבר ב-G  ניתן לכתוב כמכפלה של איבר ב-K  ואיבר ב-H.

### מכפלה חצי ישרה אבסטרקטית
יהיו H ו-K חבורות. נניח ש-K פועלת על H באמצעות אוטומורפיזם, כלומר: נתון הומומורפיזם \rho : K \to \mathrm{Aut}(H) המתאים לכל איבר ב-K אוטומורפיזם על H. לשם קיצור נסמן (\rho(k))(h) = {}^k h.

נגדיר פעולת כפל על הקבוצה G = H \times K = \left\{ (h,k) \ | \ h \in H , k \in K \right\} באופן הבא:
: (h_1 , k_1) \cdot (h_2 , k_2) := (h_1 \cdot {}^{k_1}h_2 , k_1 k_2 ).
זו חבורה מסדר |G| = |H| \cdot |K| (שכן יש יחידה 1_G = (1_H,1_K) וכל איבר הפיך (h,k)^{-1} =( {}^{k^{-1}}h^{-1},k^{-1})) שנסמנה G = H \rtimes K.

### קשר בין המושגים
אם G היא מכפלה חצי ישרה של שתי תתי-חבורות שלה H ו-K, אז יש איזומורפיזם טבעי בין המכפלה החצי-ישרה (האבסטרקטית) שלהן (כחבורות) ל-G כאשר הפעולה של K על H היא פעולת ההצמדה. 

יש שיכון טבעי של H ו-K ל-H \rtimes K:
:*H \cong \{ (h,1) | h \in H \}, 
:*K \cong \{ (1,k) | k \in K \}.
שיכון זה מאפשר לחשוב על H ו-K כעל תת-חבורות של H \rtimes K. תחת שיכון זה H \rtimes K היא המכפלה החצי ישרה של תתי-החבורות H ו-K, שכן H \cap K = \{1\} ו-H תת-חבורה נורמלית של G.

## קישורים חיצוניים
* 

קטגוריה:תורת החבורות
ישראל טרייסטמן

**ישראל טרייטסמן** (נולד ב-10 ביולי 1950) הוא שחקן ומדבב ישראלי. שחקן תיאטרון יידישפיל.

## ביוגרפיה
נולד בעפולה, כשהיה בן 14 עברה משפחתו לראשון לציון, שם גדל. שיחק בקבוצת הכדורגל הפועל ראשון לציון. בשנת 1977 סיים שלוש שנות לימוד משחק בסטודיו למשחק ניסן נתיב. השתלם במשחק ב-H.B Studio בניו יורק אצל אוטה הגן.

## קריירה

### בתיאטרון
שיחק בהצגות רבות, בין השאר בתיאטרונים: "הקאמרי, "תיאטרון החאן", "לילך", "יידישפיל", קת"א – קבוצת תיאטרון אקספרימנטלית, תיאטרון אורנה פורת לילדים ולנוער, תיאטרון הספרייה וביממ"א.

השתתף במחזות זמר, ביניהם: "עלובי החיים", "המלך ואני" ו"אוויטה".

בתיאטרון הבימה השתתף בשתי הצגות: ב-1978 גילם שוטר לצד ניסים עזיקרי וסנדרה שדה בהצגה "וויצק" מאת גאורג ביכנר שביים דוד לוין. ב-2003 גילם במאי טלוויזיה לצד שלמה בר אבא ומוני מושונוב בהפקה המשותפת לתיאטרון יידישפיל והבימה "הקומיקאים" מאת ניל סיימון בבימויו של אילן רונן.

ב-1985 השתתף בהצגה מאת יהושע סובול "גטו" שביים יוסף מילוא והועלתה בפולקס תיאטר של וינה (Volks-theater Wien).

משנת 1989 משחק בתיאטרון יידישפיל במרבית הצגותיו. העלה הצגת יחיד ביידיש. בין שאר תפקידיו הרבים ביידישפיל גילם את ד"ר זיגמונט ב"ילדי הצל" וזכה לביקורות מעולות.

ב-1998 יזם ושיחק בהצגת הקברט "לחיי החיים" שכתב קובי לוריא וביים ישראל גוריון, על הקברט שהועלה בשמן השואה בגטו טרזיינשטט. ההצגה זכתה בפרסים בפסטיבל עכו.

ב-2012 גילם את הרשל דוברובנר בהצגה "אלוהים אדם ושטן" שכתב יעקב גורדין וביים מוטי אברבוך; ועל תפקידו בהצגה זו זכה לביקורות מעולות. ב-2013 גילם את יהושע בהצגה "סולומון גריפ" שכתב חנוך לוין וביים יורם פאלק. ב-2014 שיחק בהצגה "רביזור" מאת ניקולאי גוגול שביים צדי צרפתי.

### בקולנוע ובטלוויזיה
ב-1979 השתתף בסרטו של אבי נשר "דיזנגוף 99". ב-1983 השתתף בסרטו של ג'ורג' עובדיה "הדודה מארגנטינה". ב-1985 גילם פקיד בסרטו של נדב לויתן "בנות". ב-1991 גילם טייס בסרטו של שמוליק אימברמן "המסע המופלא בארץ". ב-1996 גילם את מירון בטלנובלה "רמת אביב גימל" שביים יואל זילברג. בין השנים 1996–1997 גילם את אבא של דנה פישמן בסדרת הטלוויזיה "ג'ינג'י" המבוססת על סדרת הספרים המצליחה בעלת אותו השם מאת גלילה רון פדר עמית. ב-2001 גילם את חזי קידרון בסדרת הטלוויזיה שביים חיים רינסקי "סיטי טאוור" ששודרה בערוץ 2. ב-2010 גילם טסטר בסדרת הטלוויזיה "טקסי דרייבר". ב-2011 גילם את עו"ד זיינברג בסדרת הטלוויזיה "החברים של נאור" וגילם רופא בסרטו של דן וולמן ע"פ ספרה של שולמית לפיד בעל אותו השם "גיא אוני".

כמו כן השתתף בדיבוב מספר סדרות טלוויזיה לעברית: ב-1984 דיבב את טוניו רוסי בסדרת האנימה "הלב", בין השנים 1983–1984 דיבב את הנסיך גילעם ונסיך הפיות בסדרת הטלוויזיה "הדרדסים", וב-1993 דיבב את וילדון סקוט בסדרת הטלוויזיה "אגדת פנג הלבן".

טרייסטמן השתתף בכמה סרטי קולנוע חרדי מצליחים כ-"הנקמה היהודית" ו"הנקמה היהודית 2: חטיפת אייכמן" של יהודה גרובייס, "בלתי צפוי" של האחים גרובייס, "הסוכן הפלסטיני" של אברהם גרובייס, "המלכודת" (של "חלום הפקות"), "מאבק הישרדות", "תרגיל הסחה" (של "גל דיסק") ו"מארב מתוכנן" (של "מדיה כהלכה").

## קישורים חיצוניים

* 
* 

קטגוריה:בוגרי הסטודיו למשחק ניסן נתיב
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון יידיש
קטגוריה:שחקני תיאטרון ישראלים
קטגוריה:שחקני קולנוע חרדי
קטגוריה:ישראלים שנולדו ב-1950
יעקב ורהפטיג

הרב **יעקב ורהפטיג** (נולד בכ"ג בתמוז ה'תש"ז, יולי 1947) הוא אב"ד בבית דין לממונות בהר נוף, דיין בבית הדין לגיור וכיהן בתפקיד רבה של קהילת נוה נוף בשכונת הר נוף בירושלים. בעבר כיהן כראש כולל ההלכה במכון הארי פישל וראש בית המדרש בית אריאל.

## ביוגרפיה
נולד בארצות הברית, בנם של נעמי וזרח ורהפטיג. בסוף 1947, בהיותו בן 3 חודשים, עלתה משפחתו לישראל.

שימש כראש כולל ההלכה במכון הארי פישל, ראש בית המדרש בית אריאל. וגם משמש כאב"ד בבית דין לממונות בהר נוף. הרב ורהפטיג הקים ביחד עם הרב יהודה הנקין את פרויקט "יועצות ההלכה" בענייני נדה, שבו לומדות נשים את תחום הלכות נידה על בוריו ולאחר מכן משמשות כעונות ומייעצות לנשים במוקד הייעוץ של "נשמת".

כיום מתגורר ברובע משרד החוץ. התגורר בעבר בשכונת הר נוף בירושלים ושימש כרבה של קהילת נוה נוף בשכונה.

אחיו הם הרב ד"ר איתמר ורהפטיג, ד"ר עמנואל ורהפטיג והשופטת (בדימוס) נילי מימון.

## קישורים חיצוניים
* 

* 
* 

קטגוריה:הר נוף: רבנים
קטגוריה:עולים לאחר מלחמת העולם השנייה
קטגוריה:משפחת ורהפטיג
קטגוריה:דיינים ישראלים
קטגוריה:ראשי כולל אברכים ישראלים
קטגוריה:אבות בתי דין
קטגוריה:מכון אריאל
קטגוריה:ישראלים שנולדו ב-1947
אתלטיקו מדריד (כדוריד)

**מועדון כדוריד נפטונו** הייתה קבוצת כדוריד מקצוענית, שהייתה ידועה כאתלטיקו מדריד לצורך פרסום, ושיחקה במדריד שבספרד. היא השתתפה בליגה הספרדית, ואירחה את משחקייה הביתיים באולם פלאסיו ויסטלגרה.

הקבוצה החדשה של אתלטיקו מדריד כדוריד, זכתה בגביע מדינה אחד, סופר קאפ אחד, ובתואר ה"סופר גלוב" של IHF.

היא שיחקה בחולצת הבית בצבעי אדום ולבן ובחולצת החוץ בכחול, שחור ואדום.

הקבוצה חדלה להתקיים ביולי 2013 עקב בעיות כלכליות.

## תארים
***[[הליגה הספרדית בכדוריד|הליגה הספרדית]]**
****סגנית**: 
***[[הגביע הספרדי בכדוריד|הגביע הספרדי]]**
****זוכה**: 
***[[הסופרקאפ הספרדי בכדוריד|הסופרקאפ הספרדי]]**
****זוכה**: 
****סגנית**: 
***[[ליגת האלופות בכדוריד|ליגת האלופות]]**
****סגנית**: 
***[[טורניר הסופר גלוב|הסופר גלוב]]**
****זוכה**: 
## ראו גם
*אתלטיקו מדריד

## קישורים חיצוניים

* 

קטגוריה:קבוצות כדוריד ספרדיות
קטגוריה:ספרד: כדוריד
קטגוריה:מדריד: מועדוני ספורט
קטגוריה:אתלטיקו מדריד
טלאנט דושיבאייב

**טלאנט מושאנבטוביץ' דושיבאייב** (ברוסית: **Талант Мушанбетович Дуйшебаев**; ) הוא כדורידן עבר רוסי וכיום מאמן את אתלטיקו מדריד. בעברו שיחק בעמדת המרכז.

## קריירה
דושיבאייב נולד בברית המועצות לשעבר, והתחיל את הקריירה שלו בצסק"א מוסקבה. הוא השתתף באולימפיאדת ברצלונה 1992 כחבר בנבחרת המשלחת המאוחדת. הוא גם כבש 47 שערים בטורניר זה והפך למלך השערים של הטורניר, וגם נבחר ל"נבחרת החלומות" של אולימפיאדת ברצלונה 1992 בתחום הכדוריד. שנה לאחר מכן השתתף גם באליפות העולם בכדוריד, כחבר בקבוצה הרוסית וזכה שוב במדליית הזהב.

לאחר אולימפיאדת ברצלונה 1992, חתם בטקה קאנטבריה (קבוצה בליגה הספרדית הראשונה) ולאחר כמה שנים קיבל אזרחות ספרדית. לאחר מכן הוא שיחק בנבחרת ספרד קרוב לעשור, צבר 2 מדליות ארד בשנות 1996 וב-2000, ומדליות כסף וארד באליפויות אירופה. בשנת 1997, כששיחק בנבחרת ספרד במסגרת אליפות העולם בכדוריד, נבחר לשחקן המצטיין של הטורניר, למרות שספרד סיימה רק במקום ה-4.

ב-2001, אחרי מספר שנות משחק בליגה הגרמנית, חזר טלאנט דושיבאייב לליגה הספרדית, כשחתם בBM ריאל סיודד, שם סיים את הקריירה בשנת 2007. ב-2005 הוא הפך לשחקן/מאמן בריאל סיודד, אך כאשר פרש ממשחק פעיל ב-2007, הוא מונה למאמן מלא בריאל סיודד. דושיבאייב הוביל את סיודד לסדרת הצלחות בליגה הספרדית וכן לשלוש זכיות בליגת האלופות (ב-2005, 2007 וב-2008).

ב-2006 הוא חזר חלקית לשחק, כאשר מרכז BM ריאל סיודד נפצע, והחליף אותו למשך חצי שנה.

דושיבאייב נבחר פעמיים לשחקן העונה בעולם של IHF, ב-1994 וב-1996.

## קישורים חיצוניים

קטגוריה:רוסיה: כדוריד
קטגוריה:אלופים אולימפיים מרוסיה
קטגוריה:שחקני כדוריד רוסים
קטגוריה:רוסים שנולדו ב-1968
פוקסה ברלין

ממוזער|שחקני הקבוצה עם המעודדות
ממוזער|סמל הקבוצה עד 2013
**פוקסה ברלין** (גרמנית: Füchse Berlin) היא קבוצת כדוריד גרמנית מהעיר ברלין, המתמודדת בליגה הגרמנית הראשונה.

## היסטוריה
מאז עונת  שיחקה הקבוצה תחת השם **פוקסה ברלין** בבונדסליגה השנייה במחוז הצפוני. בעונת  חזרה הקבוצה לליגה הבכירה, הבונדסליגה. בעונת  היא סיימה במקום השלישי בטבלה. בעונות 2015\16 ו-2014\15 זכתה הקבוצה באליפות העולם לקבוצות (סופר גלוב). כמו כן זכתה ב-2014 בגביע הEHF, השני בחשיבותו באירופה. בשנים האחרונות הקבוצה מסיימת את העונה במקומות הראשונים. הקבוצה שואפת להגיע למקום ה3 ומעלה, המוביל לכרטיס לליגת האלופות.

הקבוצה מקיימת את משחקיה ב**היכל הספורט [[מקס שמלינג]]** בשכונת פרנצלאואר ברג המכיל 8,500 מקומות ישיבה.
## קישורים חיצוניים

* 

קטגוריה:קבוצות כדוריד גרמניות
קטגוריה:ברלין: מועדוני ספורט
זקרי גורדון

**זקרי אדם גורדון** (באנגלית: **Zachary Adam Gordon**; נולד ב-15 בפברואר 1998) הוא מדבב ושחקן קולנוע וטלוויזיה יהודי-אמריקאי. נודע בעיקר בשל גילום דמותו של גרג הפלי בשלושת הסרטים הראשונים בסדרת הסרטים "יומנו של חנון".

## ביוגרפיה
גורדון נולד באוק' פארק, קליפורניה, בנם של לינדה וקנת' גורדון; שניהם ממוצא יהודי. יש לו שני אחים גדולים ממנו, ג'וש וקייל, והוא למד בתיכון העירוני של אוק' פארק.

## קריירה
במהלך הקריירה שלו שיחק במספר סדרות טלוויזיה וסרטי קולנוע, בין השאר הופיע בסדרה "איך פגשתי את אמא" ובקומדיית המצבים "כולנו".

בין הסרטים בהם שיחק: "הנוכלים בלום" (2008) בתפקיד בלום הקטן, "השכלה נמוכה" (2008), "אוצר לאומי: ספר הסודות" (2007), ו"החוק על פי ג'ורג'יה" (2007) עבורו קיבל את "פרס השחקן הצעיר" (**Young Artist Award**) לאותה שנה.

בשנת 2010 גילם את דמותו של גרג הפלי בסרט הקומדיה "יומנו של חנון", בשנת 2011 ב"יומנו של חנון 2: רודריק שולט" ובשנת 2012 ב"יומנו של חנון 3: קיץ קטלני".

בשנת 2013 שיחק לצד סטיב קארל בסרטו של דון סקרדינו "ברט וונדרסטון המופלא" את וויל, ושיחק בסרט טלוויזיה מקורי של הולמרק "*Pete's Christmas*" את התפקיד הראשי של פיט קידר.בשנת 2014 גילם את אנדרו בסדרה "גבר מי שנשאר אחרון" ברשת ABC.

בשנת 2016 דיבב את דמותו של נורם בצעירותו בסרט ההנפשה ממוחשבת "נורם בעיר הגדולה". בשנת 2017 התארח בסדרת הדרמה הרפואית "הרופא הטוב" של רשת ABC.

בשנת 2019 שיחק בתפקיד החוזר של טייט וילסון בסדרת ההתבגרות "צרות טובות" ברשת Freeform; הסדרה מהווה סדרת ספין-אוף לסדרה "משפחת פוסטר".

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:אמריקאים ילידי קליפורניה
קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:שחקנים ילדים יהודים
קטגוריה:מדבבים יהודים אמריקאים
קטגוריה:קליפורניה: שחקנים
קטגוריה:אמריקאים שנולדו ב-1998
אליפות העולם בשחייה (בריכת 25 מטר)

ממוזער|השחיינית הסינגפורית טאו לי דוהרת במדליית זהב בזמן של 56.85 שניות בגמר משחה 100 מטר פרפר למסלול קצר (25 מטר) בגביע העולם בשחייה של פינא/ארנה, שנערך בבית הספר לספורט של סינגפור.
**אליפות העולם בשחייה (בריכת 25 מטר)**, (באנגלית: **FINA World Swimming Championships, 25m**  או "Short Course Worlds") היא אליפות שחייה בינלאומית בהשתתפות מדינות מכל העולם. האירוע מאורגן על ידי פדרציית השחייה הבין-לאומית (FINA). באליפות מתקיימות תחרויות שחייה בלבד, בניגוד לאליפות העולם בשחייה בה מתקיימות תחרויות בארבעה ענפי ספורט נוספים. התחרויות נערכות בבריכת 25 מטר, "בריכה קצרה" בניגוד לתחרויות השחייה במשחקים האולימפיים ובאליפות העולם בשחייה בהן מתחרים בבריכות 50 מטר, הן "בריכות אולימפיות".

האליפות נערכת כל שנתיים, בשנים שבהן לא מתקיימת אליפות עולם בשחייה. האליפות נערכה לראשונה בספרד, בפלמה דה מיורקה 1993.

## תחרויות השחייה
כל המשחים הם לנשים ולגברים כאחד:
*בסגנון חופשי: 50 מטר, 100 מטר, 200 מטר, 400 מטר, 800 מטר (נשים בלבד) ו-1500 מטר (גברים בלבד)
*בסגנונות גב, חזה ופרפר: 50 מטר, 100 מטר ו-200 מטר
*בסגנון מעורב אישי: 100 מטר, 200 מטר ו-400 מטר
*שליחים חופשי: 4x50 מטר, 4x100 מטר ו-4x200 מטר
*שליחים מעורב: 4x50 מטר ו-4x100 מטר
משחי שליחים משולבים בשתי שחייניות ובשני שחיינים:
*שליחים חופשי: 4x50 מטר
*שליחים מעורב: 4x50 מטר

באליפות שנערכה ב-1999, נוספו 4 משחים אישיים (50 מטר פרפר, 50 מטר גב, 50 מטר חזה ו-100 מטר מעורב אישי) לנשים ולגברים ובאליפות שנערכה ב-2014, נוספו 6 משחי שליחים (4x50 מטר חופשי ו-4x50 מטר מעורב), 2 לנשים, 2 לגברים ו-2 מעורבים בשתי שחייניות ובשני שחיינים.

## רשימת אליפויות העולם בשחייה

## טבלת מדליות
(1993 - 2024 כולל)

*
קטגוריה:תחרויות שחייה
נדרי נישואים

[200px|ממוזער|[נישואים בלתי שווים. ציור מאת וסילי פוקירב. חתונה בכנסייה רוסית אורתודוקסית, 1860]]
**נדרי נישואין** הם נדרים שבני זוג אומרים זה לזה במהלך טקס החתונה, בדרך כלל נוצרית. 

נוסח הנדרים יכול להשתנות בהתאם למסורת ומנהג. לעיתים מנוסחים הנדרים באופן חופשי. לעומת זאת, זוגות הנישאים בטקס דתי ינסחו את נדריהם פעמים רבות על פי מסורת דתם. תוכן הנדרים יכול לקחת השראה מפואמות, יצירות מפורסמות וכדומה ומטרתם להצהיר על רגשות, כוונות עתידיות ותקוות לעתידם של חייהם המשותפים של הזוג. הקראת נדרים אלו היא מעשה של ביטוי פומבי לאהבה בין בני הזוג.

קטגוריה:חתונה
קטגוריה:שבועה
סן קריסטובל

**סן קריסטובל** הוא שמו הספרדי של כריסטופורוס הקדוש. אתרים רבים באמריקה הלטינית ומחוצה לה קרויים בשם זה.
משתנים (מסע בין כוכבים)

**מִשְׁתַּנִּים** (באנגלית: **Changelings**) הם גזע בדיוני של חייזרים, בעלי יכולת שינוי צורה, המופיע בסדרות הטלוויזיה "מסע בין כוכבים: חלל עמוק תשע" ו"מסע בין כוכבים: פיקארד". על אף יכולתם לחקות מראה של דמויי-אדם, הם אינם דמויי-אדם בעצמם; מצבם הטבעי נוזלי.

## רקע
המִשְׁתַּנִּים הם ילידי רביע גמא, ובמשך שנים רבות נחשבו על ידי רבים כמיתוס בלבד.

בעבר, הם סבלו מרדיפות גזעיות מצד גזעים שאינם-משני-צורה (המכונים "מוצקים" על ידי המִשְׁתַּנִּים), עד אשר מצאו מחבוא על כוכב מרוחק ברביע גמא, בו הם חיים יחדיו בצורתם הטבעית-הנוזלית, כחלק מ"הקשר הגדול".

## המייסדים
כל המִשְׁתַּנִּים, למעט 100, נקראים "המייסדים" - שכן הם המייסדים והשליטים של "הדומיניון" - אימפריה צבאית שהוקמה כ-2,000 שנה לפני האירועים המתרחשים ב-"מסע בין כוכבים: חלל עמוק 9", מתוך שאיפתם של המִשְׁתַּנִּים להשליט "סדר" על רביע גמא ועל כל מי שעלול לפגוע בהם, כאמצעי להגנה על עצמם כנגד הרדיפה הנרחבת שהם התמודדו בעבר.

## קישורים חיצוניים
* Changeling באתר Memory Alpha (ויקי מסע בין כוכבים)

## הערות שוליים

קטגוריה:מסע בין כוכבים - גזעים
כפר המילניום

**כפר המילניום** (אנגלית: **Millennium Village**) היה מתחם של מתקני שעשועים (אטרקציות) שפעל במרכז אפקוט באתר הנופש דיסניוורלד באורלנדו, פלורידה, ארצות הברית בין ה-1 באוקטובר 1999 ועד ה-1 בינואר 2001 לרגל סיום האלף ותחילת האלף החדש. המתקן פעל בביתן ששטחו 5,600 מ"ר, והיה ממוקם בין ביתן הממלכה המאוחדת לביתן קנדה. כיום משמש הביתן את יריד היין והמזון של אפקוט הנערך אחת לשנה.

## תיאור המתקן
לאחר כניסתם למתקן נפגשו המבקרים בו עם אנשי צוות המייצגים מדינות שונות, ובהם אתיופיה, הודו, קניה, ניו זילנד, אינדונזיה, דרום אפריקה, ישראל ונימביה אשר ברכו את המבקרים והזמינו אותם לבקר בביתנים.

## הביתנים
### [[ברזיל]]
בביתן זה הוצג למבקרים מראה יער גשם אמזוני בו ניתן היה לשמוע קולות האופייניים ליער הגשם, וכן הביתן הציג למבקרים את אהבת הברזילאים לכדורגל ואת הקרנבל הברזילאי.

### [[צ'ילה]]
הביתן הצ'ילאני הציג מתקנים שבהם נעשה שימוש בצ'ילה, באמצעותם הופכים ערפל למי שתייה, וכן הוצגו למבקרים תצוגות של החקלאות בצ'ילה (הכרמים והחוות החקלאיות), והלבוש האופייני למדינה.
תצוגה נוספת הוקדשה לאי הפסחא, וכללה העתק של פסלי האבן הענקיים מאי זה.

### [[אריתראה]]
ביתן זה הציג את ההיסטוריה של גידול הקפה והגשתו באריתריאה.

### תצוגות אקספו 2000
תצוגה זו הציגה שמונה תצוגות של מדינות שהציגו בהיריד העולמי אקספו 2000 שנערך בהנובר שבגרמניה: אתיופיה, אינדונזיה, ישראל, קניה, נמיביה, ניו זילנד, הודו ודרום אפריקה.

### [[ישראל]]
ביתן זה רוצף באבן ירושלמית שהובאה מירושלים. הביתן הציג את ההיסטוריה של ירושלים באמצעות מסע וירטואלי המציג את 3,000 שנות ההיסטוריה של העיר. בנוסף יכלו המבקרים לשלוח פתקים וירטואליים באמצעות מחשב שהודפסו והוטמנו בכותל המערבי, וכן הוצג עט המתרגם כתב עברי לאנגלית.

### [[ערב הסעודית]]
ביתן זה הציג מסע וירטואלי בערב הסעודית, ואנשי הצוות של הביתן תיארו את המסורות של הממלכה.

### [[סקוטלנד]]
ביתן זה אפשר לשחק מיני גולף, וכן הציג סיור וירטואלי של סקוטלנד בהנחייבתו של רוברט ברנס.

### [[שוודיה]]
ביתן זה הציג את ארבע ביצים בגובה 8 מטרים שכל ביצה מתארת עונה אחרת מעונות השנה בשוודיה. הביצה האחרונה הציגה את עונת החורף, ובתוכה היה איש שלג. סביב הביצים הוצגו פיתוחים טכנולוגיים שמקורם בשוודיה. ביתן זה הובא לתערוכה מהיריד העולמי אקספו 98 שנערך בליסבון.

### כיכר הכפר
כיכר הכפר (The Village Green) היה אזור בו הודגמו למבקרים שיטות גידול צמחים מודרניות.

## תיאטרון כפר המילניום
בכפר פעל תיאטרון ובו 250 מושבים בהם הוצגו מופעים מרחבי העולם.

## יוצרים
בכפר פעלו יוצרים מארצות שונות אשר הציגו עבודות יד ומכרו מעבודותיהם. הארצות שהוצגו היו לבנון, פרו, תאילנד, מצריים, 
יוון, קוריאה וונצואלה.

## קישורים חיצוניים
* 
* תיאור המתקן
* תצלומי אוויר של המתקן

קטגוריה:דיסני: פארקי שעשועים
קטגוריה:אפקוט
קטגוריה:פלורידה: מבנים
אליפות העולם בשחייה 2002 (בריכת 25 מטר)

**אליפות העולם השישית בשחייה (בריכת 25 מטר)**, נערכה במוסקבה, רוסיה, ב-3 באפריל - 7 באפריל 2002. האליפות כללה תחרויות שחייה בלבד, בבריכת 25 מטר, בהשתתפות 599 ספורטאים מ-928 מדינות ב-40 משחים שונים (17 משחים אישיים ו-3 משחי שליחים לגברים ולנשים).

**[[אוסטרליה]]** () זכתה באליפות עם 10 מדליות זהב ו-18 מדליות בסך הכל. ארצות הברית () שדורגה שנייה עם 8 מדליות זהב, צברה את מרב המדליות עם 26 מדליות בסך הכל.

## השחייניות הבולטות
**[[תרסה אלסהמר]]** () הייתה לשחיינית המצטיינת של האליפות כולה כשזכתה ב-4 מדליות זהב, אמה איגלסטרם () ואנה קארין קמרלינג () שזכו כל אחת ב-4 מדליות, מהן 3 זהב ו-1 כסף, יאנה קלוצ'קובה () שזכתה ב-3 מדליות זהב, לינדזי בנקו () שזכתה ב-4 מדליות, מהן 2 זהב ו-2 כסף וקבעה שיא עולם אחד, מרטינה מורבצובה () שזכתה ב-3 מדליות, 2 זהב ו-1 כסף, פטריה תומאס () שזכתה ב-5 מדליות מהן 1 זהב, 3 כסף ו-1 ארד ויוהנה שברג () שזכתה בשתי מדליות זהב במשחה שליחות.

## השחיינים הבולטים
גרנט האקט () שזכה ב-3 מדליות זהב, ארון פירסול () וג'ף יוגיל () שזכו כל אחד ב-3 מדליות, מהן 2 זהב ו-1 כסף, קליט קלר () שזכה ב-3 מדליות, מהן 2 זהב ו-1 ארד, פיטר מרשל () שזכה ב-4 מדליות, מהן 2 זהב (קבוצתיות), 1 כסף ו-1 ארד, אולג ליסוגור () ומאט וולש () שזכו כל אחד בשתי מדליות זהב אישיות וג'ייסון ליזאק () שזכה בשתי מדליות זהב במשחה שליחים.

## שיאי עולם
בסך הכל נקבעו 7 שיאי עולם חדשים, 5 לנשים ו-2 לגברים.
### נשים
* לינדזי בנקו () קבעה שיא עולם במשחה ל-200 מטר חופשי בתוצאה של 1:54.04 דקות.
* אמה איגלסטרם () קבעה שיא עולם במשחה ל-50 מטר חזה בתוצאה של 29.96 שניות ובכך הייתה לשחיינית הראשונה בהיסטוריה ששחתה משחה זה מתחת ל-30 שניות.
* אמה איגלסטרם () קבעה שיא עולם במשחה ל-100 מטר חזה בתוצאה של 1:05.38 דקות.
* הרביעייה הסינית () קבעה במשחה שליחות 4x200 מטר חופשי שיא עולם חדש של 7:46.30 דקות.
* הרביעייה השוודית () קבעה במשחה שליחות 4x100 מטר מעורב שיא עולם חדש של 3:55.78 דקות.

### גברים
* ארון פירסול () קבע שיא עולם במשחה ל-200 מטר גב בתוצאה של 1:51.17 דקות.
* הרביעייה האמריקאית () קבעה במשחה שליחים 4x100 מטר מעורב שיא עולם חדש של 3:29.00 דקות.

## טבלת התוצאות
### נשים

### גברים

## טבלת המדליות

## נבחרת ישראל
משלחת של 4 שחיינים ייצגה את ישראל, 2 שחייניות ו-2 שחיינים. ורד בורוכובסקי זכתה במדליית ארד במשחה ל-50 מטר פרפר וסיימה במקום שישי במשחה ל-100 מטר פרפר, יואב גת סיים במקום שישי במשחה ל-200 מטר גב ואניה גוסטומלסקי סיימה במקום שמיני במשחה ל-200 מטר גב.
### נשים

### גברים

## קישורים חיצוניים
* תוצאות של האליפות באתר *swimrankings* 
* תוצאות של האליפות באתר *omegatiming* 

2002
קטגוריה:2002 בספורט
קטגוריה:מוסקבה: תחרויות ספורט
קטגוריה:2002 ברוסיה
מוסקבה אינה מאמינה בדמעות

**מוסקבה אינה מאמינה בדמעות** (ברוסית: **Москва́ слеза́м не ве́рит**) הוא סרט דרמה סובייטי שהופק על ידי אולפני הסרטים "מוספילם" ובוים על ידי ולדימיר מנשוב. בכורת הסרט התקיימה ב-11 בנובמבר 1980, והוא הפך לשובר קופות בברית המועצות (למעלה מ-90 מיליון צופים). בשנת 1981 זכה בפרס אוסקר לסרט הזר הטוב ביותר.

## עלילת הסרט
מוסקבה, סוף שנות ה-50, במעונות הבירה מתגוררות שלוש חברות פרובינציאליות. גורלן התפתח לפי טבעה של כל אחת מהבנות.

אנטונינה הצנועה, מתחילה לעבוד כצבעית, מאוחר יותר היא נישאה לפועל מוסקבאי פשוט, מגדלת שלושה ילדים, נאהבת ואוהבת את בעלה.
ללודמילה האופנתית מפגינה ביטחון עצמי רב, היא רואה במוסקבה עיר של הזדמנויות, כרטיס לוטו לאושר, היא מחליטה שתינשא אך ורק למוסקבאי עשיר ומפורסם. כדי לממש את תוכניותיה השאפתניות, לודמילה מוכנה ללכת על הכול. היא נישאה לשחקן הוקי סרגיי גורין המפורסם, אך בעלה לא עומד בנטל התהילה והורס עצמו בשתייה. לודמילה נשארת חסרת כל.

יקטרינה, מושפעת מסגנונה של לודמילה, התחזתה לביתו של מוסקבאי עשיר. בהמשך היא משלמת מחיר כבד על כל שקריה. היא מתאהבת בצלם טלוויזיה ונכנסת ממנו להריון אך כאשר נודע לו שאין לה דירה יוקרתית בשכונה חדשה, הוא נוטש אותה.

לאחר 20 שנים, ליקטרינה בת מתבגרת שאותה היא גידלה לבדה. היא בוגרת מכון לטכנולוגיה כימית והפכה למנהלת של מפעל גדול. עכשיו, היא הפכה ל"אשת ברזל" בת 40, אך עדיין חולמת על אהבה. בסופו של דבר האהבה מגיעה אליה בדמותו של מסגר מקסים המכונה גושה, שגר בשכונה ענייה בדירת שותפים ישנה. עוד בתחילת הכרותם גושה מצהיר כי לא יסכים שלבת זוגו תהייה הכנסה ומעמד גבוהים משלו כך שיקטרינה מסתירה מגושה את זהותה. כאשר גושה מגלה שיקטרינה  הסתירה ממנו פרט כל כך חשוב בחייה הוא עוזב את הבית.

את יחסיהם הנתונים במשבר מצילים חבריה של קטרינה: בעלה של אנטונינה מאתר את גושה ומשכנע אותו לחזור, הוא מסביר לו שיקטרינה פחדה שלא תמצא חן בעיניו של גושה, שהתרגל בחיים להיות במקום הראשון.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:מוספילם
קטגוריה:סרטים סובייטיים
קטגוריה:סרטי 1980
קטגוריה:זוכי אוסקר: הסרט הזר הטוב
קטגוריה:מוסקבה בקולנוע
קטגוריה:סרטי פולחן
פרויקט ג'נסיס

[שמאל|ממוזער|ד"ר [קרול מרקוס, ראש הפרויקט; מתוך "מסע בין כוכבים 2: זעמו של חאן", 1982.]]
[שמאל|ממוזער|[מתקן ג'נסיס; מתוך "מסע בין כוכבים 2: זעמו של חאן", 1982.]]
[שמאל|ממוזער|[ליאונרד מק'קוי|מק'קוי, קרול, קירק, דייוויד וסאביק מתבוננים בכוכב ג'נסיס; מתוך "מסע בין כוכבים 2: זעמו של חאן", 1982.]]
ביקום הבדיוני של זיכיון "מסע בין כוכבים", **פרויקט ג'נסיס** (באנגלית: **Genesis Project**) הוא פרויקט טכנולוגי המשמש ככלי עלילתי מרכזי בסרטי הקולנוע "מסע בין כוכבים 2: זעמו של חאן" ו-"מסע בין כוכבים 3: החיפוש אחר ספוק".

## הפרויקט
**ג'נסיס** הוא פרויקט לפיתוח טכנולוגיה חדשה. הפרויקט הוגש כהצעה לפדרציה על ידי ד"ר קרול מרקוס. מטרת הפרויקט היא ליצור חיים מחוסר-חיים; זהו תהליך שבו מבנה מולקולרי מאורגן מחדש ברמה התת-אטומית לחומר מייצר-חיים במסה שווה.

השלב הראשון של הפרויקט נערך בתוך מעבדה. השלב השני של הפרויקט נערך במערות תת-קרקעיות חסרות חיים. השלב שלישי של הפרויקט הוא בקנה מידה פלנטרי: הפעלת מתקן ג'נסיס באזור מוגדר מראש של גוף חסר חיים בחלל (למשל: ירח מת). עם הפעלת המתקן, "אפקט ג'נסיס" יחל מייד, ויארגן מחדש את כל החומר שעל הגוף המת עם תוצאות המייצרות חיים. במקום ירח מת - יהיה כוכב לכת חי ונושם, המסוגל לקיים חיים (שהפדרציה תמצא לנכון לשכן בו).

לאור הפוטנציאל של "ג'נסיס", ד"ר מרקוס פונה אל הפדרציה לצורך מימון הניסויים, שכן לאור הבעיות הקוסמיות של אוכלוסייה ואספקת מזון - התועלת של התהליך ברורה.

## מתקן ג'נסיס

## כוכב ג'נסיס

## קישורים חיצוניים
* Project Genesis באתר Memory Alpha (ויקי מסע בין כוכבים)
* Genesis Device באתר Memory Alpha (ויקי מסע בין כוכבים)
* [Genesis (planet)](http://en.memory-alpha.org/wiki/Genesis_(planet)) באתר Memory Alpha (ויקי מסע בין כוכבים)

קטגוריה:מסע בין כוכבים - טכנולוגיה
חלקיק OMG

**חלקיק Oh-My-God** או **חלקיק OMG** (באנגלית: **Oh-My-God particle**) הוא כינוי לתצפית בחלקיק קרינה קוסמית בעל אנרגיה קינטית עצומה שהתרחשה בשנת 1991. החלקיק שנצפה הוא ככל הנראה פרוטון, שנע במהירות קרובה מאוד למהירות האור. מהירותו מוערכת בכ-99.99999999999999999999951% ממהירות האור, ופקטור לורנץ שלו שווה .

## תיאור
החלקיק נצפה ב-15 באוקטובר 1991 במצפה ביוטה בארצות הברית. הוא נצפה לפרק זמן קצר נע במהירות שהגיעה כמעט למהירות האור. אם החלקיק וקרן האור יתחרו במשך שנה, קרן האור תקדים את החלקיק רק ב-47 מיליארדיות המטר, לפי מערכת הייחוס של כדור הארץ. החלקיק נקרא כך, מכיוון שהאנרגיה שלו גבוהה פי 23 מיליון מכל חלקיק שהואץ במאיץ חלקיקים. התופעה הקוסמית האחראית ליצירת חלקיק זה, אינה ידועה. מאז התצפית הראשונה, דווחו עוד כ-15 מקרים של צפייה בחלקיק קרינה קוסמית בעל אנרגיה דומה לזו, ובממוצע חלקיקים אלו נצפים כיום אחת לשנה.

אף על פי שמדובר בחלקיק תת-אטומי, ככל הנראה פרוטון, מהירותו העצומה מקנה לו אנרגיה קינטית (יחסותית) בסדר גודל של עצמים יומיומיים - כ-50 ג'אול. לשם השוואה, לכדור טניס שמשקלו כ-60 גרם ונע במהירות של 45 מטר לשנייה, כלומר כ-160 קילומטר לשעה, יש אנרגיה קינטית דומה.

## לקריאה נוספת
רן לוי, האוניברסיטה הקטנה של המדעים, 2011.

## קישורים חיצוניים
על חלקיקי Oh My God 

קטגוריה:אסטרופיזיקה
קטגוריה:קרינה אלקטרומגנטית
סווקופמונד

250px|ממוזער|שמאל|סווקופמונד ממעוף הציפור
**סווקופמונד** (בגרמנית: **Swakopmund**; משמעות השם היא "הפה של הסווקופ") היא עיר בחופה הצפון־מערבי של נמיביה, 280 ק"מ מערבית לעיר הבירה וינדהוק. סווקופמונד היא עיר הבירה של מחוז ארונגו, ומתגוררים בה 42,000 תושבים. שטחה הוא 193 קמ"ר. העיר יושבת על כביש B2 וכן על מסילת הרכבת מווינדהוק למפרץ וולביס. כן ישנו נמל התעופה של סווקופמונד.

בהיותה מוקפת משלושה צדדים במדבר נמיביה, אך מצד אחר במימיו הקרים של האוקיינוס האטלנטי, נהנית סווקופמונד מאקלים מדברי נוח. הטמפרטורה הממוצעת נעה בין 15 ל־25 מעלות צלזיוס. כמות הגשמים היא פחות מ־20 מ"מ לשנה.

## אטימולוגיה
רוב הערים והכפרים בנמיביה נתיישבו על ידי ילידים עוד לפני בוא מתיישבים מאירופה. השמות שניתנו על ידי המתיישבים הילידים למקומות שונים בנמיביה, היו בעצם תיאורים של המקומות האלו. במקרים רבים, המתיישבים האירופאיים שהגיעו למקומות אלו המשיכו להחזיק בשמות של הילידים, אך פישטו את הגייתם. 

שבט ההררו קרא למקום בשם *Otjozondjii*, ובני הנאמה קראו לו *Tsoakhaub*. ניתן לתרגם מילה זו כ"פתח הצואה". תיאור זה מתייחס לנהר הסווקופ בעת שיטפון, כאשר הוא נושא באפיקו מסות של בוץ, צמחייה וחיות מתות. מסה זו של בוץ ולכלוך מגיע אל האוקיינוס האטלנטי. המתיישבים הגרמנים שינו את השם ל*Swachaub*, ובשנת 1986, כאשר הוקם המחוז באופן רשמי, הוצג השם *Swakopmund*, שמשמעותו הוא, בדומה לשפת הנאמה, "פה הנהר".

## היסטוריה
קפטן קורט פון פרנסואה (*Curt von François*) ייסד את סווקופמונד ב-1892 כנמל ראשי של הקיסרות הגרמנית בקולוניה זו; נמל המים העמוקים במפרץ וולביס היה שייך לבריטים. תאריך הייסוד היה ה-8 באוגוסט, כאשר הצוות של ספינת התותחים הגרמנית "היינה" (*Hyäne*) הקים שתי משואות על החוף. סווקופמונד נבחרה משום שבקרבתה הייתה זמינות של מים מתוקים, וכן משום שאתרים אחרים שנבדקו צפונה משם, למשל כף הצלב, לא התאימו. בהמשך, הגיעו 120 חיילי שוצטרופה ו-40 מתיישבים שפרקו מהספינה "מארי וורמן" (*Marie Woermann*) בעזרת 4 אוניות נחיתה. המתיישבים נצטרכו לחפור להם "מערות" בחול מפני מזג האוויר העוין. 

במהרה נהייתה סווקופמונד לנמל העיקרי ליבוא ויצוא בכל הטריטוריה כולה, והייתה משש הערים שקיבלו מעמד של עיר ב-1909. לרבים ממשרדי הממשל של דרום-מערב אפריקה הגרמנית היו משרדים בסווקופמונד. חברות מסחר וספנות הקימו סניפים בסווקופמונד; מספר מבנים כאלו נשתמרו. עם פרוץ מלחמת העולם הראשונה נפתחו קרבות בעיר. העיר נחרבה וחיל המצב הגרמני נסוג ממנה.

לאחר שהמושבה עברה לשליטת הרפובליקה של דרום אפריקה ב-1915, כל פעילות הנמל עברה מסווקופמונד למפרץ וולביס. רבים ממשרדי הממשלה חדלו מלפעול, עסקים נסגרו והתמעטו התושבים בעיר. אך למרות זאת, הפוטנציאל הטבעי של העיר כעיר קיט זוהה, ולאחר מכן פותח. בשנות האלפיים, ענף התיירות הוא מרכיב חשוב בכלכלת העיר.

לאחר קבלת העצמאות בשנת 1990, שונו שמות של רחובות רבים בסווקופמונד ממקורם הגרמני (בחלק מהמקרים בשפת האפריקאנס) לשמות אישים נמיביים, רובם שחורים. למשל, בשנת 1991 שינה הנשיא דאז סם נוג'ומה את שם הרחוב המרכזי של סווקופמונד ממקורו הגרמני לשם "שדירת סם נג'ומה", לכבוד עצמו.

## יהודים
בסביבות שנת 1905 נתארגן בסווקופמונד מניין של יהודים ובשנת 1908 היו בה שתים עשרה משפחות יהודיות שכללו 42 מבוגרים. במקום היה שוחט ופעילות ציונית.

## קישורים חיצוניים

* 
* 

## הערות שוליים

קטגוריה:נמיביה: ערים
קטגוריה:יישובים שהוקמו ב-1892
מארק לנארד

**מארק לנארד** (באנגלית: **Mark Lenard**; 15 באוקטובר 1924 - 22 בנובמבר 1996) היה שחקן אמריקאי ממוצא יהודי.

## ביוגרפיה
לנארד נולד בשם **לאונרד רוזנסון** בשיקגו, אילינוי, בנו של מהגר יהודי רוסי, אברהם, ואשתו, בסי. הוא הצטרף לצבא ארצות הברית בשנת 1943 והוכשר להיות צנחן במלחמת העולם השנייה, אבל לא השתתף מעולם בלחימה בפועל והשתחרר בשנת 1946 כסמל טכני.

לאחר שסיים את לימודיו באוניברסיטת מישיגן, החל לנארד לעבוד על במות התיאטרון. התפקיד הבולט הראשון שלו היה של "קונרד" בהפקתו של ג'ון גילגוד של "מהומה רבה על לא דבר". לנארד היה ידוע בעיקר כשחקן ששיחק את סארק, אביו של ספוק, ב-"מסע בין כוכבים: הסדרה המקורית" וב-"מסע בין כוכבים: סדרת האנימציה", ומאוחר יותר ב-"מסע בין כוכבים: הדור הבא". הוא היה אחד השחקנים הראשונים שהופיעו ביותר מסדרת "מסע בין כוכבים" אחת באותה הדמות, וכן בין הראשונים שהופיעו ביותר מדמות אחת. הוא שיחק את הרומולאני הראשון שנראה אי פעם בזיכיון, וכן את הקלינגוני הראשון עם מצח בולט. לנארד רצה להופיע בסרט הקולנוע "מסע בין כוכבים: הסרט", אבל סארק לא היה דמות בסרט, אז הוא לוהק כמפקד קלינגוני בתחילת הסרט. בסופו של דבר, לנארד זכה להופיע כסארק בשלושה סרטי מסע בין כוכבים: "מסע בין כוכבים 3: החיפוש אחר ספוק" (1984); "מסע בין כוכבים 4: השיבה הביתה" (1986); ו-"מסע בין כוכבים 6: הארץ הלא נודעת" (1991).

לנארד היה ידוע גם בתפקידים שמחוץ לסדרות "מסע בין כוכבים". הוא שיחק את דמות התובע בפורט גרנט בסרט בכיכובו של קלינט איסטווד משנת 1968, "*תלה אותם גבוה*". הוא גם שיחק את דמות אהרון סטמפל בסדרת הטלוויזיה "*Here Come the Brides*", ואת אורקו, הגורילה העוינת בסדרת הטלוויזיה "*כוכב הקופים*". הוא גם השתתף, בתפקיד אורח, בסדרה "בית קטן בערבה" בפרק "*Journey in the Spring, Part I*" בו גילם את פיטר אינגלס, אחיו הבכור של צ'ארלס אינגלס. היו לו תפקידים ב-"*Gunsmoke*" מספר פעמים, לרבות הפרק "*No Where to Run*" (1968). הוא גם היה כוכב אורח בכמה פרקים של "משימה בלתי אפשרית" - הסדרה המקורית, לרבות פרק אחד ביחד עם לנרד נימוי, וכן פרק בשני חלקים של "*Buck Rogers in the 25th Century*". לנארד גם שיחק תפקיד ראשי בסרט "*Noon Sunday*" שצולם בגואם יחד עם קי לוק, כוכב סדרת הטלוויזיה "*Lawman*" ג'ון ראסל ושחקנית האופי סטייסי האריס. בשנת 1993, הוא ועמיתו מ-"מסע בין כוכבים", השחקן וולטר קניג, השתתפו יחד בסיבוב הופעות של הפקת "*The Boys in Autumn*". לנארד שיחק את דמותו של הקלברי פין כגבר בגיל העמידה, אשר פוגש מחדש את חבר נעוריו טום סוייר, לאחר שנים רבות שלא ראו זה את זה. קניג היה סוייר.

לנארד מת ממיאלומה נפוצה בניו יורק, ניו יורק בשנת 1996, בגיל 72.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת מישיגן
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1924
קטגוריה:אמריקאים שנפטרו ב-1996
רון גריינר

**רונלד ארל "רון" גריינר** (11 באוגוסט 1922 - 21 בפברואר 1981) היה מלחין אוסטרלי שעבד במשך רוב הקריירה המקצועית שלו בממלכה המאוחדת. הוא זכור בעיקר בזכות מוזיקת הקולנוע והטלוויזיה שלו, בהם חיבור המוזיקה לסדרות האסיר, פול טמפל ודוקטור הו. ב-1969 חיבר את המוזיקה לסרט לפני בוא החורף בכיכובם של חיים טופול ודייוויד ניבן.

## ילדות
רון ארל גריינר נולד באת'רטון, קווינסלנד, אוסטרליה, הבן הבכור של מרגרט קלארק, פסנתרנית חובבת מוכשרת, ורונלד אלברט גריינר, מחסנאי ומנהל דואר בהר מאליגן. העיירה הקטנה נבנתה כדי לתמוך בהפקת פחם ממונולית אבן חול בצורת שולחן בגובה 400 מטר שקרסה על פני השטח במרחק 100 קילומטרים מקרנס. למרות היותה מבודדת, הקהילה המקומית שמרה על מורל גבוה בריקודים ובבידור חברתי. המוצא הזה הפך לחשוב כאשר התפוצצות מכרה ענקית שאירעה ב-19 בספטמבר 1921 הרגה 75 עובדים (שליש מהאוכלוסייה הבוגרת). צעירים מוכשרים מהמקום כדוגמת רון גריינר עזרו להחזיר את האמונה בעתיד. בגיל ארבע כורה וולשי שניגן בכינור עורר בו עניין במוזיקה, ולכן לימדה אותו אמו לנגן מנגינות פשוטות בפסנתר. בנוסף לכישוריו המוזיקליים הוא הצליח לשחזר מנגינות ששמע בבית הספר או בפטיפון. נגנים קלאסיים והאזרחית לשעבר של הר מוליגאן, מרי וורדל, זוכרים את גריינר מנגן בפסנתר מגיל צעיר כאשר "עוד לא הגיע לפדל".

## חינוך
משפחת גריינר עזבה את הר מאליגן ב-1930. עד אפריל 1932 הם חיו בחוף הצפוני של קווינסלנד, בקהילה כפרית גדלה שנקראת אלומבה שממוקמת בצד המזרחי של מונולית אבן אחרת, פירמידת וולש בגובה 922 מטרים. בגיל 9, כחלק מבית הספר של אלומבה, גריינר זכה בפרס השני על סולו כינור בהשבעת קרנס ובית הספר המחוזי אייסטדפורד. זה האזכור העיתוני הראשון שבו מצוין שהוא מופיע בפומבי. בתחילת 1933 משפחת גריינר עבר לקרנס איפה שחוץ מעבודת בית ספר באדג' היל סטיי (1933–1934) וקרנס היי (1935–1936), הוא החל למידה רצינית של תאוריית מוזיקה ופירוש. משפחתו התמקמה מחדש מדרום לבריזביין ב-1937, שם הוא סיים את לימודי התיכון שלו ב"סיינט ג'וזפסקולג' נאג'י בריזביין וקיבל תעודת בגרות ב-1938. ב-1939 הוא נרשם לאוניברסיטת בריזביין כדי ללמוד הנדסה אזרחית ומוזיקה, וקיבל את ה-Associate of Trinity College London Diploma) A.T.C.L. Diploma - חבר בטריניטי קולג' לונדון דיפלומה) בפסנתר ובלימודי הרמוניה, קונטרפונקט וחיבור מוזיקלי תחת פרסי בריאר בבריזביין.

## קישורים חיצוניים

קטגוריה:מלחינים אוסטרלים
קטגוריה:אוסטרלים שנולדו ב-1922
קטגוריה:אוסטרלים שנפטרו ב-1981
טכנובאבל

**טכנובאבל** (באנגלית: **Technobabble**) – הלחם בסיסים של "טכנולוגיה" ו-"*Babble*" (פטפוט) – הוא סוג של פרוזה, המבוסס על שפה איזוטרית וכולל מונחים טכניים מיוחדים, באזוורד או סלנג טכני, שאינם מובנים לשומע ההדיוט. לתחומים שונים של תרגול ותעשייה יש אוצר מילים מקצועי ייחודי (ז'רגון), המאפשר תמציתיות בהעברת רעיונות, אך עלול להשמע מבלבל, מטעה, או חסר פשר למאזין מבחוץ. לדוגמה, דיון אודות מחקר עדכני במתמטיקה מתקדמת עשוי להוות **טכנובאבל** בעבור אלו שאינם מתמטיקאים. כמו כן, ניתן להשתמש בטכנובאבל במכוון, כאמצעי רטורי מניפולטיבי לניצול האחר.

## שימושים נפוצים

## טרקנובאבל
**טרקנובאבל** (באנגלית: **Treknobabble**) – הלחם בסיסים של "*Star Trek*" ("מסע בין כוכבים") ושל "טכנובאבל" – הוא מונח אשר מעריצי הסדרות השונות של "מסע בין כוכבים" משתמשים בו בהומור (בעוד מבקרי הסדרות משתמשים בו בזלזול) כדי לתאר את הכמות הידועה לשימצה של הג'יבריש המדעי, כביכול, הכלול בפרקים הרבים. חלק מכותבי ומתסריטאי סדרת "מסע בין כוכבים: הדור הבא" (ואלו שנוצרו אחריה) נהגו להכניס את התג "" לחלקים מהתסריט, שבו היה צורך להכניס את הז'רגון הטרקי, אשר מאוחר יותר כותבים ותסריטאים אחרים השלימו. "פילר פילר" ("*Piller filler*") הוא מילה נרדפת, נגזרת משמו של המפיק מייקל פילר.

## ראו גם
* תחדיש
* פרשת סוקל

## קישורים חיצוניים
* Technobabble  - טור טכנולוגיה בשם Technobabble.
* Technobabble 2.0 - בלוג טכנולוגי הנקרא Technobabble 2.0.
* The Deeper Side of Trek: Technobabble — מדגים שימוש במונחים "טרקנובאבל" ו-"פילר פילר".
* The ''Star Trek'' Failure Generator — אתר המציג תקלות ופתרונן בשפת טרקנובאבל.
## הערות שוליים

קטגוריה:בלשנות
קטגוריה:שפות
בעז לב

**בעז לב** (נולד ב-9 במרץ 1948) הוא רופא ישראלי המכהן כראש הצוות לטיפול במגפות במשרד הבריאות. כיהן כנציב קבילות הציבור למקצועות הרפואיים במשרד הבריאות משנת 2015. בנוסף לתפקידיו אלה, בחודש פברואר 2024 מונה למבקר הפנים של משרד הבריאות - ראש אגף בכיר ביקורת פנים. לפני כן שימש כמשנה למנכ"ל משרד הבריאות וראש חטיבת הבריאות מאז 1995. בשנים 2000–2003 כיהן כמנכ"ל משרד הבריאות.

טרם הגעתו למשרד הבריאות שירת בצה"ל וסיים את שירותו כסגן קצין רפואה ראשי, בדרגת אל"ם.

לב הוא בוגר המחזור הראשון של בית הספר לרפואה על שם סאקלר באוניברסיטת תל אביב. הוא התמחה ברפואה פנימית, מחלות זיהומיות ומנהל רפואי וסיים השתלמות עמיתים בתחום רפואת כאב.
שימש כראש היחידה לאתיקה במכון גרטנר והוביל את פרויקט "פרלמנט הבריאות" - שיתוף הציבור בהכרעות רפואיות ותעדוף טכנולוגיות. בין השנים 2000-2005 שימש כחבר הוועדה הציבורית לענייני החולה הנוטה למות.

לב יזם והוביל את פרויקט "היוזמה לעתיד בריא 2020" למיפוי ועיצוב מערכת הבריאות העתידית והיה ממכונני הפרויקט הלאומי "ישראל פעילה ובריאה". כמו כן, מלווה את המועצות הלאומיות לבריאות משחר הקמתן.

ביולי 2020 מונה לחבר במטה המקצועי של הממונה על המאבק בנגיף הקורונה בישראל.

## הערות שוליים

קטגוריה:בוגרי תיכון עירוני ה' (תל אביב)
קטגוריה:בעלי תואר דוקטור לרפואה מאוניברסיטת תל אביב
קטגוריה:מנכ"לי משרד הבריאות
קטגוריה:רופאים פנימיים ישראלים
קטגוריה:רופאים ישראלים למחלות זיהומיות
קטגוריה:רופאים צבאיים ישראלים
קטגוריה:אלופי-משנה בחיל הרפואה
קטגוריה:ישראלים שנולדו ב-1948
Tagged

**Tagged** הוא אתר אינטרנט המהווה רשת חברתית מקוונת ומאפשר למשתמשים בו חיפוש חברים ומכרים ותיקים וחדשים ויצירת קשר עימם. משרדי החברה שוכנים בסן פרנסיסקו שבקליפורניה, ארצות הברית.
## היסטוריה
האתר הוקם באוקטובר 2004 על ידי גרג צנג (המכהן כיום כמנכ"ל החברה) וג'והן שילר סמית'.
על פי נתוני החברה, רשומים בה נכון ל-2012 יותר מ-300 מיליון אנשים. משתמשים בה באופן פעיל בכל חודש כ-19 מיליון איש ברחבי העולם, מתוכם כ-4 מיליון בארצות הברית.

ב-2011 רכשה החברה את תוכנת המסרים המיידיים הפופולרית "Digsby", רשת חברתית Hi5 וכן את אפליקציית המשחקים "WeGame", ושילבה אותן בשימוש באתר.

ב-2009 ספגה החברה ביקורת על שליחת דואר זבל רב ומטעה לתיבות האימייל של אנשים רבים, כדי לגייס אותם ואת חבריהם להצטרף לרשת. היא נאלצה לשלם קנסות בשווי כ-1.4 מיליון דולר על כך, במספר הסדרי טיעון משפטיים שנקבעו עימה. מאז שונתה מדיניות הפרטיות והגיוס של החברה.

## קישורים חיצוניים
* 

* Tagged

## הערות שוליים

קטגוריה:רשתות חברתיות מקוונות
קטגוריה:אתרי אינטרנט שהושקו ב-2004
סוף העולם (סרט, 2013)

**סוף העולם** (באנגלית: **The World's End**) הוא קומדיית מדע בדיוני  משנת 2013 בבימויו של אדגר רייט ובכיכובם של סיימון פג וניק פרוסט.

זהו הסרט השלישי בטרילוגיית סרטים המכונה "טרילוגיית הקורנטו" ("The Three Flavours Cornetto"), (הכוללים גם את הסרט "מת על המתים" משנת 2004 ואת הסרט "שוטרים לוהטים" משנת 2007).

## תקציר העלילה
עלילת הסרט מתמקדת בדמותו של גארי קינג (מגולם על ידי סיימון פג), אלכוהוליסט נהנתן בן 40 אשר מצליח לשכנע ארבעה מחבריו הטובים מתקופת נעוריו- אנדרו (מגולם על ידי ניק פרוסט), סטיבן (מגולם על ידי פאדי קונסידיין), אוליבר (מגולם על ידי מרטין פרימן) ופיטר (מגולם על ידי אדי מארסן) להשלים את סבב הברים הפרוע אותו הם ערכו לפני עשרים שנים בעיירת מולדתם ניוטון הייבן בעת שהיו בני 18. אף על פי כן, בעת מרתון השתייה הם מגלים כי על העיירה השתלטו רובוטים חייזרים שמאיימים לשעבד את המין האנושי.

## צוות השחקנים הראשי
* סיימון פג - בתפקיד גארי קינג
* ניק פרוסט - בתפקיד אנדרו "אנדי" נייטלי
* רוזמונד פייק - בתפקיד סם צ'מברלין
* פאדי קונסידיין - בתפקיד סטיבן פרינס
* מרטין פרימן - בתפקיד אוליבר צ'מברלין
* אדי מארסן - בתפקיד פיטר פייג'

## קישורים חיצוניים

* 

קטגוריה:סרטי 2013
קטגוריה:סרטי קומדיה בריטיים
קטגוריה:סרטי אולפני יוניברסל
קטגוריה:סרטים אפוקליפטיים
קטגוריה:סרטי מדע בדיוני
קטגוריה:סרטי פלישות חוצנים
קטגוריה:סרטי קומדיה אמריקאיים
קטגוריה:סרטי אדגר רייט
Pocket God

**Pocket God** (תרגום חופשי לעברית: **אל בכיס**) הוא משחק סימולציה שנוצר ופותח על ידי חברת Bolt Creative בו השחקן שולט על אי ועל חיי תושביו.

המשחק יצא למכשירים מבוססי iOS ב-9 בינואר 2009, ל-Verizon Wireless ב-1 בספטמבר 2010, לאנדרואיד ב-1 בדצמבר 2010 ול-Windows Phone ב-4 בדצמבר 2010.

גרסת פייסבוק יצאה לאור ב-23 בדצמבר 2010.

תפקידו של השחקן בתור ישות עליונה הוא לשלוט באופן מוחלט בחייהם של ילידים קדמונים ("פיגמים") ובאי בו הם חיים בעזרת "כוחות-אל" שונים ביניהם מתן כלים מועילים כמו חכת דייג, לבין תמרון של כוחות טבע כמו סופות, שליטה מלאה בשמש, מזג האוויר וכוח המשיכה למטרות הרס או שעשוע.

לצורך סימולציות המשחק משתמש בחיישני תנועה המובנים במכשיר כדי לדמות רעידות אדמה וכוחות כבידה.

רובם של "כוחות האל" ניתנים להפעלה וביטול בתפריטי המשחק.

אחת התכונות הבולטות ביותר של המשחק היא שחרור עדכוני תוכן בתדירות קבועה, במתכונת ״פרקים״.

עדכונים אלו היו מבוססי נושא, והוסיפו תכונות חדשות ובמקביל אתגרים חדשים, אזורי משחק (איים), פריטים ומשחקונים חדשים.

בפרק 27 נוספה חנות להורדת חבילות תוכן בתשלום (DLC) המאפשרות לשנות את נראות הדינוזאור, ומאז שוחררו חבילות התאמה נוספות לשלל דמויות במשחק לפי נושאים כמו: חגים, חלל, רחבת ריקוד ורבים אחרים.

בדצמבר 2012 הוכרז כי פרק 47 יהיה העדכון המשמעותי האחרון של המשחק.

סדרת ספרי קומיקס המתבססת על דמויות המשחק והרפתקאותיהם פורסמה בהפצה דיגיטלית ב-iTunes ב-3 באוגוסט 2010.

## הדמויות במשחק ותיאוריהם בקומיקס
במשחקים בסדרה הדמויות הם ילידים מקומיים ולבושים בביגוד קדמוני אופייני חצאית מעשב ושיערם אסוף לקוקו ומוחזק בעצם.
***אוגה** – מנהיג החבורה. בעל עיניים כחולות.
***בוגה** – המשוגע של החבורה. העצם שמחזיקה לו את השיער מחודדת ויש לו שיער בחזה.
***נובי** – הטיפש של החבורה. מדבר לעצמו בגוף שלישי, בעל שיניים בולטות וחלקה הימני של העצם בשיער שלו שבור.
***דובי** – ההיפי של החבורה. בעל זקן קטן ותסרוקת מתולתלת, העצם בשיער שלו ארוכה ומחוררת.
***קליק** – החכם של החבורה. אויבו לשעבר של אוגה. מרכיב משקפיים.
***קלאק** – הפחדן של החבורה. בעל קוקו ארוך במיוחד ותפר בלחי הימנית.

### דמויות חדשות
***צ'ארלי** – אדם נמר. לא אוכל ולא ישן. כשנתקל במישהו הופך לנמר וחוצה אותו לשתיים. לפעמים מצמיח ראש נוסף. נחשף לראשונה בפרק 38 במשחק. לא מופיע בקומיקס.
***תום** – בחור משוגע, עקשן ורגזן. נחשף לראשונה בפרק 47 במשחק, במבנה האפוקליפסה בחדר השישי. לא מופיע בקומיקס.
***שמש** – הבחורה היחידה במשחק. בלונדינית לבושה בחזייה לבנה. נחשפת לראשונה בקומיקס. מופיעה לראשונה בפרק 47 במשחק כאשר סוגרים את השעון על המפלצת, אך נאכלת בדקה האחרונה. דמות שניתן לשחרר ולשחק במשחק הספין-אוף Ooga Jump.

## Pocket God: Journey to Uranus
**Pocket God: Journey to Uranus** (אל בכיס: מסע לאורנוס) הוא גרסה נוספת של Pocket God רק ששם העניינים מתנהלים אחרת: אפשר להביא אותם לחלל, משחקים חדשים וכוכבי לכת שם אפשר לנחות. צ'ארלי, תום ושמש לא משתתפים בגרסה הזו ויש רק 2 איים שנמצאים גם בגרסה המקורית.

## ראו גם
*Pocket God (קומיקס)

## קישורים חיצוניים
* 

## הערות שוליים

קטגוריה:משחקי רשת
קטגוריה:אפליקציות בפייסבוק
קטגוריה:משחקי וידאו משנת 2009
קטגוריה:משחקי אלוהות
קטגוריה:משחקי iOS